“Kɔ́bɔ́gɔ ai Eleazâr, mɔ́n Áron nâ, á vâ bídídiga bíwúmuŋa âsúb étē á kə ai ndóan tē vóm ḿfə̄. 3Amú bídídiga bíwūmuŋa bí bǒd yā bə́ ngásə́m bīlí bí ńtɔá yā míḿfūbán mí byə́m amú bálə́dē byā á mís mə́ Ńtondôbə, bə́ mān fə̄ byá fúbu, bə́ mana lwí bikiě yā étē bí bɔ bibúdugǎ yā âlatâr, byâyi bɔ̌ ndəm ású bɔ́n bə́ Ísraɛ̂l.” 4Ńdɔ fada Eleazâr a ngánɔŋ bídídiga bíwúmuŋa bí ngábə́ ńkomán ai ekie á é bǒd yā bə́ ngádíg á ndóan bə́ ngásɔ́ ai byá, ńdɔ̄ bə́ ngáman byá lwí ai hámaŋ nə́ bí bɔ bibúduga bí álatâr. 5Byâyi kǎd tsog bɔ́n bə́ Ísraɛ̂l nâ, é mod á sə́ kig fada, ényɔ́ yǎ á sə̄ kig mod yǎ mvɔŋ bod Áron, ǎ bə̄lə́ kig nâ a súbugu babi nâ a dígi ewúmā ású Ńtondôbə, a zǎ bɔ̄ anə́ Kōré ai ǹsámbá wóé, anə́ ḿból Ńtondôbə a ngádzó ânyǔ Mósɛs.